Carrefour România: finalizează anul cu 22 de inaugurări de format Express în 2024
Carrefour România atinge pragul de 178 de unități Express la nivel național în 2024, prin deschiderea a 16 magazine integrate și șase magazine în sistem de franciză, potrivit unui comunicat emis redacției. Întreaga rețea de proximitate este deservită de 144 magazine integrate, (inclusiv magazinele preluate în urma achiziției România Hypermarche), și 34 în regim de franciză. Extinderea formatului Express reprezintă un obiectiv strategic pentru Carrefour, având la bază avantajele competitive ale magazinelor de proximitate, asigurând clienților accesibilitate ridicată și economie de timp. Mai mult, Carrefour Express este formatul de magazin cu cea mai mare creștere în 2024.